
ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ՕԳՈՍՏՈՍԻ 28-Ի N 1242-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	Կրթության տեսչական մարմին
	09.06.2026 թ.
01/05.1/693-2026

	Հայտնում եմ, որ «Հայաստանի Հանրապետության կառավարության 2025 թվականի օգոստոսի 28-ի N 1242-Ն որոշման մեջ լրացում կատարելու մասին» Հայաստանի Հանրապետության կառավարության որոշման  նախագիծի վերաբերյալ Հայաստանի Հանրապետության կրթության տեսչական մարմինը դիտարկումներ չունի։
	Ընդունվել է:

	ՀՀ տարածքային կառավարման և ենթակառուցվածքների նախարարություն
	09.06.2026
ԴԽ/15․2/21905-2026

	«Հայաստանի Հանրապետության կառավարության 2025 թվականի օգոստոսի 28-ի N 1242-Ն որոշման մեջ լրացում կատարելու մասին» ՀՀ կառավարության որոշման  նախագիծը քննարկվել է ՀՀ մարզպետների աշխատակազմերի հետ։ 
Քննարկման արդյունքներով հայտնում ենք, որ Նախագծի վերաբերյալ առաջարկություններ և դիտողություններ չկան։ 
	Ընդունվել է:

	Երևանի քաղաքապետարան 
	11.06.2026
01/75572-26

	Ի պատասխան Ձեր՝ 2026 թվականի մայիսի 29-ի թիվ 01/09.1/18198-2026 գրության` հայտնում ենք, որ «Հայաստանի Հանրապետության կառավարության 2025 թվականի օգոստոսի 28-ի N 1242-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք:
	Ընդունվել է:

	ՀՀ ֆինանսների նախարարություն
	18.06.2026
01/34-3/15516-2026

	Ձեր սույն թվականի մայիսի 29-ի N01/09․1/18198-2026 գրությամբ ներկայացված՝ «Հայաստանի Հանրապետության կառավարության 2025 թվականի օգոստոսի 28-ի N 1242-Ն որոշման մեջ լրացում կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
Նախագծով առաջարկվում է լրացում կատարել «Հանրակրթական պետական ուսումնական հաստատությունների մանկավարժական աշխատողներին և դպրոցահասակ երեխաներին տրանսպորտային ծառայությունների դիմաց փոխհատուցման կարգը հաստատելու մասին» որոշման (այսուհետ՝ Որոշում) մեջ, որի արդյունքում տրանսպորտային ծառայությունների դիմաց փոխհատուցում կնախատեսվեն նաև ազգային փոքրամասնությունների լեզուների ուսուցում իրականացնող երթևեկող խմբակավարներին՝ անկախ նրանց բնակության վայրի և ուսումնական հաստատության միջև եղած հեռավորությունից, ինչպես նաև նրա աշխատանքային ծանրաբեռնվածության չափից: Նախագծին կից հաշվարկի համաձայն՝ Նախագծի ընդունումը ենթադրում է ՀՀ պետական բյուջեից լրացուցիչ ծախսերի կատարման անհրաժեշտություն՝ 2026-2027թթ․, համապատասխանաբար՝ 271.5 և 615.4 հազ․ դրամի չափով՝ 9 խմբակավարի հաշվարկով, մինչդեռ նշված ծախսերը  չեն քննարկվել 2026թ. բյուջետային գործընթացի շրջանակներում և ներառված չեն բյուջեի առաջնահերթությունների հավելվածում:
Ներկայումս գործող Որոշմամբ փոխհատուցումը տրվում է ՀՀ մարզերում տեղակայված հաստատությունների այն ուսուցիչներին (նաև դասավանդող նախնական զինվորական պատրաստության և անվտանգ կենսագործունեության ուսուցիչներին (զինղեկներին), ուսուցչի օգնականներին և հատուկ մանկավարժներին, հոգեբաններին), որոնք հանդիսանում են իրենց փաստացի բնակության վայրից (համայնքից) տարբերվող այլ բնակավայրում տեղակայված (որի հեռավորությունն իրենց բնակության վայրից ավելի է 5 կմ-ից) հաստատության ուսուցիչ 0.5 և ավելի հաստիքային դրույքով:
Նախագծի հիմնավորման համաձայն՝ գործող կարգավորմամբ ազգային փոքրամասնությունների լեզուները որպես օտար լեզու դասավանդող ուսուցիչները ներառված են Որոշմամբ սահմանված շահառուների շրջանակում, սակայն նույն լեզուների ուսուցումը խմբակային ձևաչափով իրականացնող խմբակավարները չեն ընդգրկվում փոխհատուցում ստացող անձանց ցանկում։
Նկատի ունենալով վերոգրյալը՝ հայտնում ենք, որ Նախագծով առաջարկվող՝ խմբակավարների համար բացառության սահմանումը սոցիալական հավասարության և արդարության սկզբունքների տեսանկյունից համարում ենք անհամաչափ, քանի որ ներկայումս Որոշմամբ փոխհատուցում տրամադրվում է միայն այն ուսուցիչներին, այդ թվում նաև ազգային փոքրամասնությունների լեզուները որպես օտար լեզու դասավանդող ուսուցիչներին, որոնց բնակության վայրը համապատասխանում է Որոշմամբ սահմանված հեռավորության և աշխատանքային ծանրաբեռնվածության չափանիշներին։
Ընդ որում, կարծում ենք, որ Նախագի ընդունումը կարող է նախադեպային հանդիսանալ այլ շահառուների համար ևս, մասնավորապես՝ այլ խմբակավարների, ինչպես նաև օտար լեզուներ, բնագիտական առարկաներ դասավանդող ուսուցիչների և այլն, որն էլ կարող է հանգեցնել զգալի ֆիսկալ ճնշումների ինչպես ընթացիկ տարում, այնպես էլ հետագա տարիներին: 
Հաշվի առնելով 2026թ. և միջնաժամկետ հատվածի ֆիսկալ հնարավորությունները՝ առաջարկում ենք ձեռնպահ մնալ 2026թ. և հետագա տարիներին պետական բյուջեով չնախատեսված լրացուցիչ ծախսային պարտավորություններ նախատեսող նախաձեռնություններից: 

	Չի ընդունվել:
Նախագծի նպատակն ազգային փոքրամասնությունների լեզուների ուսուցման կազմակերպման գործընթացում առկա գործնական խնդրների կարգավորումն է: 
Ազգային փոքրամասնությունների լեզուների ուսուցումը հանդիսանում է Հայաստանի Հանրապետության կրթական և մշակութային քաղաքականության կարևոր բաղադրիչներից մեկը՝ ուղղված ազգային փոքրամասնությունների լեզուների պահպանմանը, զարգացմանը և փոխանցմանը հաջորդ սերունդներին։ Նշված քաղաքականությունը բխում է ինչպես ՀՀ Սահմանադրությամբ ամրագրված սկզբունքներից, այնպես էլ Հայաստանի Հանրապետության կողմից ստանձնած միջազգային պարտավորություններից՝ ազգային փոքրամասնությունների իրավունքների պաշտպանության ոլորտում։
Գործնականում ազգային փոքրամասնությունների լեզուների ուսուցումն իրականացվում է սահմանափակ թվով մասնագետների կողմից, որոնք հաճախ սպասարկում են միաժամանակ մի քանի ուսումնական հաստատություններ կամ բնակավայրեր։ Հետևաբար, նրանց նկատմամբ տրանսպորտային ծախսերի փոխհատուցման մեխանիզմի կիրառումը պայմանավորված է ոչ թե սոցիալական աջակցության ընդլայնման անհրաժեշտությամբ, այլ կրթական ծառայության մատչելիության ապահովման և պետական ծրագրերի արդյունավետ իրականացման հրամայականով։
Միաժամանակ հարկ է նշել, որ գործող կարգավորմամբ ազգային փոքրամասնությունների լեզուները որպես առարկա դասավանդող ուսուցիչները, Որոշմամբ սահմանված պայմանների առկայության դեպքում, հանդիսանում են փոխհատուցման շահառուներ, մինչդեռ նույն լեզուների ուսուցումն իրականացնող խմբակավարները նման հնարավորություն չունեն։ Նախագիծը նպատակ ունի վերացնել տվյալ անհամաչափությունը և ապահովել համարժեք մոտեցում միևնույն կրթական նպատակին ծառայող մասնագետների նկատմամբ։
Ֆինանսների նախարարության կողմից ներկայացված այն մտահոգության առնչությամբ, որ առաջարկվող կարգավորումը կարող է նախադեպային լինել այլ խմբակավարների կամ մանկավարժական աշխատողների համար, հարկ ենք համարում նշել, որ Նախագծով առաջարկվող կարգավորումը կրում է բացառիկ և թիրախային բնույթ։ Այն վերաբերում է բացառապես ազգային փոքրամասնությունների լեզուների ուսուցում իրականացնող խմբակավարներին, որոնց թիվը խիստ սահմանափակ է և որոնց գործունեությունը պայմանավորված է պետության կողմից իրականացվող հատուկ կրթական քաղաքականությամբ։ Հետևաբար, տվյալ կարգավորումը չի կարող դիտարկվել որպես ընդհանուր կիրառելի մոտեցում կրթության համակարգի մյուս շահառուների համար։
Ավելին, նախաձեռնության չիրականացման դեպքում կարող են առաջանալ ազգային փոքրամասնությունների լեզուների ուսուցման կազմակերպման լրացուցիչ դժվարություններ, մասնավորապես՝ մասնագետների ներգրավման, խմբակների պահպանման և ուսուցման հասանելիության ապահովման տեսանկյունից, ինչը կարող է բացասաբար անդրադառնալ ոլորտում իրականացվող պետական քաղաքականության արդյունավետության վրա։
Հաշվի առնելով վերոգրյալը՝ գտնում ենք, որ Նախագծով առաջարկվող կարգավորումն ունի հստակ նպատակային և սահմանափակ բնույթ, ուղղված է ազգային փոքրամասնությունների լեզուների ուսուցման հասանելիության և շարունակականության ապահովմանը, չի առաջացնում պետական բյուջեի վրա էական լրացուցիչ բեռ և բխում է Հայաստանի Հանրապետության կրթական քաղաքականության առաջնահերթություններից: 

	[bookmark: _Hlk236652676]
ՀՀ ֆինանսների նախարարություն
	06.07.2026 թ.

	
	N 01/34/18032-2026

	Նախագծով առաջարկվում է ընդլայնել տրանսպորտային ծառայությունների դիմաց փոխհատուցում ստացող սովորողների շրջանակը և այն սովորողների համար, ովքեր հաճախելու են իրենց բնակավայրից դուրս գտնվող, մի քանի բնակավայրեր սպասարկելու նպատակով կառուցված նորակառույց ուսումնական հաստատություններ՝ փոխհատուցման չափը սահմանել 2000 դրամ՝ յուրաքանչյուր փաստացի հաճախած ուսումնական օրվա համար։ Փոփոխության արդյունքում նշված սովորողների համար չի կիրառվի գործող կարգավորումներով սահմանված՝ 20200 դրամ առավելագույն ամսական սահմանաչափը:
 Նախագծի հիմնավորման համաձայն՝ Նախագծի ընդունումը կհանգեցնի ՀՀ պետական բյուջեից լրացուցիչ միջոցների հատկացման անհրաժեշտության՝ 2026թ. 4 ամսվա կտրվածքով՝ 241.7 մլն դրամ, 2027-2029թթ.՝ համապատասխանաբար, 1.4 մլրդ, 1.6 մլրդ և 1.8 մլրդ դրամի չափով:
· Այդ կապակցությամբ հայտնում ենք, որ Նախագծով բարձրացված հարցը ՀՀ կրթության, գիտության, մշակույթի և սպորտի նախարարության կողմից չի ներկայացվել 2026 թվականի բյուջետային հայտով, չի քննարկվել բյուջետային գործընթացի շրջանակներում և այն չի ներառվել 2026 թվականի պետական բյուջեում և բյուջեի լրացուցիչ ծախսերի առաջնահերթությունների հավելվածում (հավելված 6): Նշված նպատակով միջոցներ նախատեսված չեն նաև ՀՀ 2027-2029թթ. ՄԺԾԾ կողմնորոշիչ չափաքանակներում:
Այնուամենայնիվ, ՀՀ կառավարությունում քննարկումների արդյունքում Նախագիծն առաջնահերթ համարվելու պարագայում՝ առաջարկում ենք միաժամանակ, հիմնավորմամբ ներկայացնել ոլորտի այլ ծրագրերի/միջոցառումների օպտիմալացման առաջարկություններ, որոնց տնտեսումների հաշվին հնարավոր կլինի իրականացնել հավելյալ ծախսերի ֆինանսավորումը: 
	Ընդունվել է ի գիտություն:
Ոլորտի այլ ծրագրերի օպտիմալացման և հնարավոր տնտեսումների վերաբերյալ հայտնում եմ, որ կրթության ոլորտում որդեգրված ռազմավարական առաջնահերթությունների շրջանակներում ծրագրերի այնպիսի կրճատում կամ դպրոցների ցանցի վերակազմակերպման գործընթացներից բխող օպտիմալացում, որը կհանգեցնի ֆինանսական միջոցների տնտեսման, իհարկե, նախատեսվում է, սակայն հաշվի առնելով, որ դպրոցների վերակազմակերպման գործընթաց այս փուլում չի ենթադրվում, իսկ սովորողների հաճախումը նորակառույց դպրոցներ կրում է կամավոր բնույթ, ուստի ներկա պահին հնարավոր չէ ներկայացնել տեղեկատվություն հավելյալ ծախսերի ֆինանսավորման համար հիմք հանդիսացող տնտեսումների վերաբերյալ:

	Խնդրում ենք պարզաբանել նաև այլ բնակավայրից նորակառույց ուսումնական հաստատություն հաճախող սովորողների տրանսպորտային ծախսերի փոխհատուցման չափն օրական 2000 դրամ սահմանելու առաջարկը՝ նկատի ունենալով նորակառույց ուսումնական հաստատությունների և այլ բնակավայրերի միջև եղած տարբեր հեռավորությունները։
	Ընդունվել է ի գիտություն:
Փոխհատուցման միասնական սահմանաչափի վերաբերյալ հայտնում եմ, որ տրանսպորտային ծախսերի փոխհատուցման չափն օրական 2000 դրամ սահմանելու առաջարկը պայմանավորված է կրթության որակյալ ծառայությունների հասանելիության ապահովման ծրագրով: Նպատակ ունենալով հնարավորություն ընձեռել հնարավորինս մեծ թվով սովորողների օգտվել պետության կողմից ստեղծված նոր ենթակառուցվածքներից՝ նպատակահարմար է համարվել սահմանել ծախսերի փոխհատուցման միասնական չափ: Միաժամանակ, նախագծով սահմանվող չափը դիտարկվում է որպես անցումային լուծում՝ հետագայում պետության կողմից ապահովվող դպրոցական ավտոբուսների կանոնավոր համակարգին անցնելու հեռանկարով:


	
ՀՀ արդարադատության նախարարություն
	02.08.2026 թ.

	
	N/27.2.2/40750-2026


	1. Նախագծով առաջարկվում է ազգային փոքրամասնությունների լեզուների ուսուցում իրականացնող երթևեկող խմբակավարներին ներառել տրանսպորտային ծախսերի փոխհատուցում ստացող շահառուների շրջանակում՝ միաժամանակ սահմանելով, որ նրանց փոխհատուցումը տրամադրվում է անկախ խմբակավարի բնակության վայրի և ուսումնական հաստատության միջև եղած հեռավորությունից, ինչպես նաև անկախ նրա աշխատանքային ծանրաբեռնվածության չափից։ Նախագծով առաջարկվող կարգավորումը կարող է հանգեցնել անհավասար մոտեցման, ուստի առաջարկում ենք վերանայել նախատեսված կարգավորումը։
















































































2. Նախագծով առաջարկվում է նոր շահառու խմբի համար սահմանել ֆիքսված փոխհատուցման չափ՝ առանց հիմնավորելու գործող կարգավորմամբ կիրառվող հաշվարկման սկզբունքից շեղվելու անհրաժեշտությունը, ինչպես նաև այն օբյեկտիվ չափանիշները, որոնց հիման վրա ընտրվել է հենց օրական 2000 դրամի չափը։














3. Նախագծի 1-ին կետի 2-րդ ենթակետով նախատեսված լրացումը, անհրաժեշտ է Նախագծում նախատեսել դրույթ, համաձայն որի՝ Որոշման 3-րդ կետի 2-րդ ենթակետի վերջում կիրառված վերջակետ կետադրական նշանը կփոխարինվի միջակետ կետադրական նշանով։ Նույն դիտարկումը վերաբերում է նաև Նախագծի 1-ին կետի 3-րդ ենթակետով նախատեսված լրացմանը։
4. Նախագծի 1-ին կետի 4-րդ ենթակետում «6-րդ կետը» բառերը անհրաժեշտ է փոխարինել «9-րդ կետը» բառերով։
5. Նախագծի 1-ին կետում «2026» թիվը անհրաժեշտ է փոխարինել «2025» թվով։
	     Ընդունվել է ի գիտություն:  
[bookmark: _GoBack]Հանրակրթական դպրոցների մանկավարժներին և դպրոցահասակ երեխաներին տրանսպորտային ծախսերի փոխհատուցման միջոցառման շրջանակում ազգային փոքրամասնությունների լեզուները որպես օտար լեզու դասավանդող ուսուցիչներ հանդիսանում են ծրագրի շահառու և ստանում են համապատասխան փոխհատուցում։ Միևնույն ժամանակ, ազգային փոքրամասնությունների լեզուների ուսուցումը խմբակի ձևաչափով կազմակերպելու դեպքում խմբակավարները գործող կարգավորմամբ չեն համարվում շահառու և չեն օգտվում տրանսպորտային ծախսերի փոխհատուցման հնարավորությունից։ Հաշվի առնել, որ Հայաստանի Հանրապետության կառավարության 2023 թվականի N 216-Ն որոշմամբ ազգային փոքրամասնությունների լեզուների ուսուցման կազմակերպման կարգավորումներում ազգային փոքրամասնությունների լեզուների ուսուցում իրականացնող ուսուցիչների հետ մեկտեղ նախատեսվել են նաև խմբակավարները՝ փաստացի ճանաչելով, որ ազգային փոքրամասնությունների լեզուների ուսուցումը կարող է կազմակերպվել ինչպես դասի, այնպես էլ խմբակի ձևաչափով։ Հետևաբար, ուսուցման կազմակերպման ձևի տարբերությունը չի կարող հիմք հանդիսանալ նույն կրթական գործառույթն իրականացնող մասնագետների նկատմամբ տարբեր իրավական կարգավորումների կիրառման համար, այդ թվում՝ տրանսպորտային ծախսերի փոխհատուցման հարցում։
     Գործող կարգավորումը գործնականում խոչընդոտում է ազգային փոքրամասնությունների լեզուների ուսուցման արդյունավետ կազմակերպմանը, քանի որ համապատասխան մասնագետների թիվը հանրապետությունում սահմանափակ է, իսկ նրանց տարածքային բաշխվածությունը՝ անհավասար։ Շատ դեպքերում նույն մասնագետը ստիպված է ուսուցում իրականացնել միաժամանակ մի քանի բնակավայրերում՝ հաղթահարելով զգալի հեռավորություններ։ Հատկապես խմբակային ուսուցման դեպքում, երբ ծանրաբեռնվածությունը հաճախ փոքր է, տրանսպորտային ծախսերը կարող են անհամաչափ լինել ստացվող վարձատրությանը, ինչի հետևանքով նվազում է մասնագետների շահագրգռվածությունը նման գործունեություն իրականացնելու նկատմամբ։ Արդյունքում դժվարանում է ազգային փոքրամասնությունների լեզուների ուսուցման կազմակերպումը հատկապես այն բնակավայրերում, որտեղ համապատասխան մասնագետների առկայությունը սահմանափակ է։     Ազգային փոքրամասնությունների լեզուների ուսուցման հասանելիության ապահովումը Հայաստանի Հանրապետության համար բխում է ոչ միայն կրթական քաղաքականության առաջնահերթություններից, այլև ազգային փոքրամասնությունների կրթության իրավունքի, մայրենի լեզվի պահպանման և զարգացման ուղղությամբ ստանձնած միջազգային պարտավորություններից։ Հետևաբար պետությունը պարտավոր է ապահովել ոչ միայն համապատասխան իրավական հիմքերը, այլև այնպիսի գործնական մեխանիզմներ, որոնք հնարավորություն կտան իրականում կազմակերպել ազգային փոքրամասնությունների լեզուների ուսուցումը բոլոր այն բնակավայրերում, որտեղ դրա անհրաժեշտությունը կա։      Տրանսպորտային ծախսերի փոխհատուցումն այս դեպքում ինքնանպատակ սոցիալական արտոնություն չէ, այլ ազգային փոքրամասնությունների լեզուների ուսուցման հասանելիության ապահովման արդյունավետ գործիք։ Այն հնարավորություն է տալիս ներգրավել սահմանափակ թվով մասնագետների տարբեր բնակավայրերում, ապահովել նրանց գործունեության շարունակականությունը և ստեղծել հավասար պայմաններ նույն կրթական գործառույթն իրականացնող ուսուցիչների և խմբակավարների համար՝ անկախ ուսուցման կազմակերպման ձևից։ Նախագծով առաջարկվող փոփոխությունը վերացնում է գործող կարգավորման անհամապատասխանությունը, ապահովում է նույն կրթական գործառույթ իրականացնող անձանց նկատմամբ հավասար մոտեցում և կնպաստի ազգային փոքրամասնությունների լեզուների ուսուցման հասանելիության, կրթական ծառայությունների շարունակականության, ինչպես նաև Հայաստանի Հանրապետության կողմից ազգային փոքրամասնությունների իրավունքների պաշտպանության և կրթության իրավունքի ապահովման ուղղությամբ ստանձնած միջազգային պարտավորությունների առավել արդյունավետ իրականացմանը։

     Ընդունվել է ի գիտություն:  
Փոխհատուցման միասնական սահմանաչափի վերաբերյալ հայտնում եմ, որ տրանսպորտային ծախսերի փոխհատուցման չափն օրական 2000 դրամ սահմանելու առաջարկը պայմանավորված է կրթության որակյալ ծառայությունների հասանելիության ապահովման ծրագրով: Նպատակ ունենալով հնարավորություն ընձեռել հնարավորինս մեծ թվով սովորողների օգտվել պետության կողմից ստեղծված նոր ենթակառուցվածքներից՝ նպատակահարմար է համարվել սահմանել ծախսերի փոխհատուցման միասնական չափ: Միաժամանակ, նախագծով սահմանվող չափը դիտարկվում է որպես անցումային լուծում՝ հետագայում պետության կողմից ապահովվող դպրոցական ավտոբուսների կանոնավոր համակարգին անցնելու հեռանկարով:

Ընդունված է: Փոփոխությունը կատարված է:




Ընդունված է: Փոփոխությունը կատարված է:
Ընդունված է: Փոփոխությունը կատարված է:




